Хотима

Ўзининг муқаддас сўзини ўқий олиш бахтига мушарраф этган Аллоҳга беҳисоб ҳамду санолар бўлсин.
Ҳақиқатан инсон Пайғамбаримизнинг (соллаллоҳу алайҳи ва саллам) ҳадисларига мувофиқ Қуръонни чиройли овозда, тажвид қоидаларига риоя этган ҳолда тиловат қилса, имон лаззатини топади, ундан рохатбахш нарса йўқ эканини хис қилади. Қуръони Каримни ўқиш, ўрганиш инсон учун улкан бахт ва шарафдир. Уни ўқиб ўрганмаслик кишининг бахтсизлигига етарлидир.
Аллоҳ барчамизни доимо ўз каломини тиловат қилувчи ва ундаги аҳкомларга амал қилувчи бандаларидан қилсин.
Ушбу китобни юзага келишида далдалари, қимматли маслаҳатлари ҳамда меҳнатлари билан ҳисса қўшган биродарларимизга Аллоҳ таолодан ажр-мукофотларини кўпайтириб беришини сўраймиз. Айни чоқда, ожизоналик билан йўл қўйилган хато-камчиликларимиз учун, сиз азиз ўқувчилардан узр сўраймиз.