Қуръон ўқишнинг фазилатлари

Аллоҳ таоло қуръон ўқувчи ва унга амал қилувчилар ҳақида бундай марҳамат қилади:

:قال تعالى

إِنَّ الَّذِينَ يّتْلُونَ كِتَابَ اللهِ وَ أَقَامُوا ٱلصَّلَوٰةَ وَ أَنْفَقُوا مِمَّا رَزَقْنَاهُمْ سِرًّا وَ عَلانِيَةً يَرْجُونَ تِجَٰرَةً لَّن تَبُورَ ۝ لِيُوَفِّيَهُمْ أُجُورَهُمْ وَ يَزِيدَهُم مِّنْ فَضْلِهِ ۤ ۚ إِنَّهُ غَفُورٌ شَكُورٌ

“Албатта, Аллоҳнинг китобини (Қуроъонни) тиловат қиладиган, намозни тўкис адо этадиган ва биз уларга ризқ қилиб берган нарсалардан махфий ва ошкора инфоқ-эҳсон қиладиган олди-сотдидан (яъни, улардан яхши амал ва инфоқ-эҳсон, Аллоҳдан ажру мукофот бўлишидан) умидвордирлар, зеро, (Аллоҳ) уларнинг ажрларини комил қилиб берур ва ўз фазлу карамидан уларга яна зиёда (мукофотлар) ҳам берур. Албатта, У мағфиратли ва ўта шукр қилувчидир (яъни, озгина яхши амал учун кўп мукофот ато қилувчидир) ”.

Ҳадисда бу ҳақида шундай келган:

:عن سالم عن أبيه قال: قال رسول اﷲ صلى اﷲ عليه و سلم

لا حسد إلا فى اثنتين رجل آتاه اﷲ القرآن فهو يقوم به آناء الليل و آناء النهار و رجل آتاه اﷲ مالاً فهو ينفقه آناء الليل و آناء النهار. متفق عليه

Солим отаси орқали пайғамбар(соллаллоҳу алайҳи ва саллам)дан ривоят қилади: “Ҳасад фақат икки нарсадир: Аллоҳ таоло бир кишига илмини берган ва у кечаю кундуз тиловат қилади; Аллоҳ таоло бир кишига бойлик берган ва у кечаю кундуз уни ҳақ йўлда сарфлайди” (иттифоқ қилинган).

:عن عثمان رضي اﷲ عنه عن النبي اﷲ صلى اﷲ عليه و سلم قال

خيركم من تعلّم القرآن و علّمه. رواه البخاري

Усмон (розийаллоҳу анҳу) пайғамбар (соллаллоҳу алайҳи ва саллам)дан ривоят қилади: “Сизларнинг яхшиларингиз Қуръонни ўрганиб, уни ўргатганларингиздир.” (Бухорий ривояти).

:عن عبد اﷲ بن مسعود قال: قال رسول اﷲ صلى اﷲ عليه و سلم

من قرأ حرفا من كتاب اﷲ فله به حسنة و الحسنة بعشر أمثالها لا أقول الم حرف و لكن ألف حرف و لام حرف و ميم حرف. انفرد به الترمذي

Абдуллоҳ ибн Масъуд пайғамбар (соллаллоҳу алайҳи ва саллам) ривоят қилади: “Ким Аллоҳ таоло китобидан бир ҳарф ўқиса, унга битта савоб ёзилади ва у ўн баробар қилиб берилади. “Алиф, лам, мим”ни ҳарф демайман, балки алиф бир ҳарф, лам бир ҳарф ва мим бир ҳарфдир.” (Термизий ривояти).

Ўлик ерлар сув билан қайта тирилганидек, мусулмоннинг қалби Аллоҳни зикр қилиш билан қайта тирилади, нурга тўлади ва шайтон васвасасидан узоқ бўлади.

Хабарда келганидек:

إن الشيطان جاثم على قلب ابن آدم فإذا غفل وسوس وإذا ذكر اﷲ خنس

“Шайтон одам боласининг қалбига яшириниб олган, агар унинг қалби ғофил бўлса, шайтон васваса қилади, агар Аллоҳни зикр қилса узоқлашади”.

Қуръони каримни тиловат қилиш зикрларнинг энг афзали бўлиб, Термизий ривоят қилган қудсий ҳадисда: “Аллоҳ таоло буюради: “Кимни Қуръон менга зикр қилиш ва мендан сўрашдан машғул қилса, сўровчиларга бериладиган нарсанинг энг афзалини бераман.” - дейилган.