Қуръон тиловат қилиш тартиби

:قال تعالى

۝ ورَتِّلِ الْقُرْءَانَ تَرْتِيلاً

Қуръонни тартил билан (дона-дона қилиб) тиловат қилинг”.
Оятдан Қуръонни ўқишда эътиборли бўлиш, хотиржам ўқиш ва маъноларини мулоҳаза қилиш лозимлиги англашилади. Бу нарса тилни ўргатиш ва ўқишда кўп давом этиш билан, ингичка ўқиладиган ҳарфларни ингичка, йўғон ўқиладиган ҳарфларни йўғон ўқиш, мад, изҳор, идғом ва шунга ўхшаш қоидаларга риоя қилиб, ҳарфларни бузмай, ўз ўрнидан талаффуз қилиш билан бўлади.

:قال تعالى

۝ وقُرْءَانًا فَرَقْنَاهُ لِتَقْرَأَهُ عَلَى النَّاسُ عَلَى مُكْثٍ و نَزَّلْنَاهُ تَنْزِيلاً

“Сиз Қуръонни одамларга аста-секин ўқиб беришигиз учун биз уни бўлакларга бўлдик ва бўлиб-бўлиб нозил қилдик”.
Албатта бу нарса пайғамбаримиз (соллаллоҳу алайҳи ва саллам)нинг мутавотир қироатларидаги тажвид аҳкомларига риоя қилиш билан рўёбга чиқади.

:ثبت عن أنس بن مالك سئل كيف كانت قراءة رسول اﷲ صلى اﷲ عليه و سلم فقال

.كانت قراءته مدا ثم قرأ بسم اﷲ الرحمان الرحيم يمد ببسم اﷲ ويمد بالرحمان ويمد بالرحيم رواه البخاري

Анас ибн Моликдан пайғамбар (соллаллоҳу алайҳи ва саллам) қироатлари ҳақида сўрашганида, у зот: “пайғамбаримиз (соллаллоҳу алайҳи ва саллам) чўзиб қироат қилар эдилар”, деб بسم اﷲ الرحمان الرحيم ни ўқидилар ва اﷲ - الرحمان - الرحيم сўзларида чўздилар.